《桂》
宋代·毛珝

天上分来种异常，年年花占菊前黄。堆将龙麝应难敌，隔尽屏帷亦透香。

此日且饶秋富贵，全家疑在月中央。明朝酒醒风吹尽，赢得黄金满步廊。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。